Henny Moan

Henny Elisabeth Moan (født 22. februar 1936 i Talvik i Alta) er en norsk skuespiller. Hun var fra 1950-årene en av norsk films og teaters fremste kvinnelige skuespillere og hadde sentrale kvinneroller på Nationaltheatret, Fjernsynsteatret og Oslo Nye Teater. Hun er særlig kjent for sine mange tolkninger av Henrik Ibsens kvinneroller for Fjernsynsteatret i 1960- og 1970-årene. Hun var gift med André Bjerke fra 1959 og var deretter samboer med Ole Paus i 1970-årene og er mor til Vilde Bjerke og Sole Paus.

Biografi 
Moan vokste opp i Narvik og Gratangen. Som 17-åring ble hun tatt opp i det første kullet ved Statens Teaterskole i 1953. Hun debuterte i Federico García Lorca sitt Yerma fra 1934 ved Det norske teatret i 1955. Samme året medvirket hun i Arne Skouens Barn av solensom var hennes debutfilm. Samarbeidet med Skouen fortsatte med filmen Ni liv, en film som ble Oscar-nominert i klassen for beste utenlandske film.  Deretter fulgte en av norsk films klassikere De dødes tjern.

Hun har vært ansatt ved Det Nye Teater, Fjernsynsteatret, Nationaltheatret, Oslo Nye Teater og Det norske teatret i 1978. Moan tolket de fleste store kvinneroller som Jeanne d’Arc, Kameliadamen, Frøken Julie og de fleste av Ibsens store kvinneroller. Hennes siste rolle var i Ad Astra i januar 2007–mai 2008. I 1988 var hun medgrunnlegger av Hamsun-Selskapet.

Ved De dødes tjern traff hun dikteren André Bjerke som hun var gift med 1959–1972 og fikk Vilde Bjerke med. Hun var samboer med Ole Paus 1973–1976. De har sønnen Sole Christian Paus. Ole Paus har sagt:

André Bjerkes fetter Jens Bjørneboe bodde i perioder hjemme hos Moan og Paus i Bjerkelundsveien i Bærum; Bjørneboes andre ektefelle Tone Bjørneboe hadde dessuten tidligere vært kjæreste med Moans første ektemann André Bjerke.

Moan representerte Arbeiderpartiet i Bærum kommunestyre 1972-1975.

I 2020 ble Moan utnevnt til kommandør av St. Olavs Orden «for sin fremragende innsats for norsk kunst- og kulturliv».

Utmerkelser 
 Statens kunstnerstipend
 Oslo bys kulturstipend
 Æresmedlem i Norsk Skuespillerforbund.
 Aase Byes ærespris 2006
 Nordprofilprisen 2007
 Amandakomiteens ærespris 2010
 Kommandør av St. Olavs orden 2020

Filmografi 

  Barn av solen … Kari
  Litet bo … Li
 1956 På solsiden … Wenche, Hartvigs søster
 1956 Sju vackra flickor … Sonja Lund
  Ni liv … Agnes
  De dødes tjern … Liljan Werner
 1958 Pastor Jarman kommer hjem … Lilly
 1958 Ut av mørket
  Herren og hans tjenere … Menighetssøster
  Omringet … Frimanns kjæreste
  Gengangere … Regine Engstrand
 1962 Kalde spor … Ragnhild
 1962 Velkomstmiddag … Cecilia
  Klokker i måneskinn … Skuespillerinnen
  Falne engler … Jane Banbury
 1966 Leke med ilden … Sønnens kone
 1966 Rosmersholm … Rebecca West
  Musikanter … Tora, tannlegefrue
  Taxi … Eva Donizetti (TV-serie, episoden «Det lukkede rom»)
  Benoni og Rosa … Edvarda (TV-serie)
 1973 Når vi døde vågner … Irene von Satow
  Hedda Gabler … Fru Elvsted
  Øyeblikket … Stine
  Blindpassasjer … Leda (TV-serie)
 1978 Gengangere … Fru Helene Alving
  Rallarblod … Skinnfellmarja
 1979 Tante Ulrikke … Tante Ulrikke
  Papirfuglen … Arkadina
  Sigrid Undset - et kvinneliv
  Kristin Lavransdatter … Ragnfrid
 1995 Amalies jul … Frøken Gran (TV-serie)
  Spor … Dame (Kortfilm)
  Barbara … Magdalene
 1997 Livets dans (Stemme)
  Thranes metode … Thranes mor
  En stein i veien (Kortfilm)
 2003 Tur & retur … Bestemor
  Siste stopp … Rakel (Kortfilm)
  O' Horten … Svea
  Orkestergraven … Johanne (TV-serie)
 2010 Kommandør Treholt & Ninjatroppen … Fortellerstemmen
  Vincent … Signe (Kortfilm)

Referanser

Eksterne lenker 
 
 
 Henny Moan, Ole Paus og sønnen Sole i Bjerkelundsveien, januar 1975 

Norske skuespillere
Lokalpolitikere i Bærum
Ap-politikere i Akershus
Amandaprisen 2010
Amandakomiteens Ærespris
Kommandører av St. Olavs Orden
Personer fra Alta kommune